open-index/open-wikipedia-markdown huggingface dataset:
פורד פיילוט

**פורד פיילוט** (באנגלית: **Ford Pilot**) היא מכונית משפחתית גדולה, 4 דלתות, מתוצרת יצרנית הרכב "Ford of Britain" (פורד בריטניה) (שם רשמי: **Ford Motor Company Limited**) חברת בת של קונצרן פורד, אשר יוצרה בין השנים 1947–1951.

סך הכול יוצרו 22,155 יחידות.

דגם "פורד פיילוט" הורכב גם באוסטרליה.

מנוע ה-8V צילינדרים 3,622 סמ"ק של דגם ה"פורד פיילוט" הורכב במכונית הספורט-קבריולה הבריטית Allard M (ברישיון).

## תצורות
* 4 דלתות - סלון
* 4 דלתות - סטיישן
* 2 דלתות - טנדר
* 2 דלתות - טנדר בתצורת קופה (ראו תמונה)
* 2 דלתות - מסחרית

## תמונות

Ford Pilot ca 1950 extensively restored subsequently.jpg | פורד פיילוט, שנת 1950
Ford V8 Pilot (14289049213).jpg | פורד פיילוט
Ford Pilot rolling along in profile.JPG | פורד פיילוט
Ford V8 Pilot Pick Up - Flickr - mick - Lumix.jpg | פורד פיילוט - טנדר
Ford V8 Pilot Coupe Utility.jpg | פורד פיילוט - טנדר, בתצורת קופה (ראו מבנה חלונות צד)
Ford V8 Pilot Van (16334725889).jpg | פורד פיילוט - מסחרית
Ford V8 Pilot "Woody" (3356280201).jpg | פורד פיילוט - סטיישן
Ford V8 Pilot 1951 EHV 290 (8514134854).jpg | פורד פיילוט, שנת 1951
Ford Pilot rolling along in Bedfordshire.JPG | פורד פיילוט
V8 Pilot (8350900580).jpg | לוגו פורד פיילוט

## ראו גם
* פורד
* טאונוס 12M
* טאונוס 20M

## לקריאה נוספת
* פורד פיילוט - תמונות (swva.co.uk/ford-pilot-v8-1951)

## קישורים חיצוניים

* 
* 

## הערות שוליים

קטגוריה:דגמי מכוניות שהושקו ב-1947
קטגוריה:מכוניות משפחתיות גדולות
קטגוריה:מכוניות סטיישן
קטגוריה:טנדרים
קטגוריה:מכוניות מסחריות
פיילוט
קטגוריה:מכוניות בריטיות
קטגוריה:כלי רכב המיוצרים באוסטרליה
כביש 457

**כביש 457** הוא כביש רוחב בתחומי המועצה האזורית מטה בנימין, המקשר בין כביש 60 ודרך אלון (כביש 458).

הצמתים המרכזיים בכביש הם שתי הכניסות הצפוניות למוח'מאס והכניסה הצפונית למעלה מכמש. גובה הכביש נע בין 510 מטרים מעל פני הים במזרחו ל-630 במערבו, ואורכו 4.6 ק"מ. הכביש כולו עובר באזור שאינו מיושב.

ב־1981 אושרה פריצת ציר כורכר ממעלה מכמש לכיוון נווה יעקב. הכביש נסלל ב־1984. עם סלילת עוקף רמאללה הפך חלק מכביש זה לכביש 60.

## צמתים לאורך הכביש

## הערות שוליים

קטגוריה:יהודה ושומרון: תחבורה
קטגוריה:ישראל: כבישים
הלילה טוב לרקוד

"**הלילה טוב לרקוד**" (באנגלית: **I Could Have Danced All Night**) הוא שיר מתוך המחזמר "גבירתי הנאווה" שהתפרסם בשנת 1956. השיר נכתב על ידי אלן ג'יי לרנר והולחן על ידי פרדריק לאו. במחזמר מבוצע השיר על ידי גיבורת הסיפור, אלייזה דוליטל, והוא מביע את ההתרגשות שהיא חשה לאחר שרקדה עם מורהּ, הנרי היגינס, בשעות הבוקר המוקדמות. בבית השני של השיר מצטרפות אליה סוכנת הבית, הגברת פירס, ושתי משרתות, אשר מנסות לשכנע אותה ללכת לישון, אך אלייזה מתעלמת מהן.

השיר בוצע לראשונה על ידי ג'ולי אנדרוז בהפקה המקורית בברודוויי של ״גבירתי הנאווה״. בשנת 1964, בעיבוד הקולנועי למחזמר, בוצע השיר על ידי מארני ניקסון אשר דיבבה את אודרי הפבורן, השחקנית שגילמה את אלייזה דוליטל. בשנת 2004 הגיעה גרסתה של ניקסון למקום ה־17 במצעד השירים של ארגון AFI.

ממוזער|250px|״רציתי עוד, עוד, עוד... לרקוד !״ - אודרי הפבורן בסצנת הסיום של השיר בסרט משנת 1964 בארץ בוצע השיר על בימות התיאטרון על-ידי חמש שחקניות-זמרות. הראשונה הייתה רבקה רז בהפקה העברית המקורית משנת 1964 בתיאטרון גיורא גודיק ובהפקה משנת 1969. בשנת 1986 שרה את השיר הזמרת האלמונית לאותם ימים - ריטה. בשנת 1999, במסגרת הפקה של "בית צבי", שרה את השיר קרן הדר, בשנת 2001 שרה אותו מירה עוואד, ובשנת 2013  שני כהן. כאשר יצאה כהן לחופשת לידה, החליפה אותה ריטה אשר חזרה לתפקיד של אלייזה דוליטל, 30 שנה אחרי ההפקה שבה הופיעה לראשונה בתפקיד זה.

בכל ההפקות בעברית, נעשה שימוש בתרגומם של דן אלמגור ושרגא פרידמן משנת 1964. בתרגום נעשו במהלך השנים מספר קטן של שינויים מינוריים:
*בגרסה מ־1986 בביצועה של ריטה, מתחיל הבית הראשון של השיר במשפט ״אני רוצה לרקוד״ במקום ״הלילה טוב לרקוד״ (אשר מופיע רק בבית השני) וחוזר על עצמו בבית השלישי. שורה נוספת שהשתנתה הייתה ״כשהוא אותי חבק, בזרועותיו חזק״ (I only know when he began to dance with me) שהפכה בהפקה הזו ל״כשהוא הושיט לי יד, כשהוא איתי רקד״. תרגום זה בוצע גם בעיבוד משנת 2001.
*בגרסה משנת 2013 בכיכובה של שני כהן, חזרה השורה המקורית ״כשהוא אותי חבק, בזרועותיו חזק״, בעוד שאר השינויים נותרו.

## קישורים חיצוניים

* [I Could Have Danced All Night - שרה [ג'ולי אנדרוז]]
* 

## הערות שוליים

קטגוריה:גבירתי הנאווה
קטגוריה:שירים על ריקודים
חאפיז מוחמד סעיד

**חאפיז מוחמד סעיד **(באורדו: **حافظ محمد سعید**, נולד ב-1948) הוא פעיל טרור פקיסטני, ממייסדי לשקאר-א-טייבה ומשמש כאֶמיר של ג'מאעת-א-דעוואה, הפועלת בעיקר מפקיסטן ואשר כנגדה ישנן סנקציות על ידי האו"ם בשל היותה מוגדרת כארגון טרור. אף שסעיד אישיות משפיעה בתחום הדתי ובמרחב הפוליטי בפקיסטן, הוא מוגדר כטרוריסט על ידי מדינות וגופים רבים. באפריל 2012, הכריזה ארצות הברית על פרס של 10 מיליון דולר על סעיד, על תפקידו במתקפת הטרור של 2008 במומבאי שבה נרצחו 164 אזרחים, כולל 6 אזרחים אמריקאים. הצעת הפרס גררה מחאות נרחבות בפקיסטן מגורמים התומכים בפעילותו.

הודו רואה אותו בתור אחד הטרוריסטים המבוקשים ביותר, בעיקר בשל קשריו ללשקאר-א-טייבה ומעורבותו בפיגועים בהודו כגון במתקפה במומבאי ב-2008, הפיגועים ברכבת במומבאי ב-2006, והפיגוע בפרלמנט ההודי ב-2001, והוא מופיע ברשימת המבוקשים ביותר של ה-NIA (סוכנות החקירות הממשלתית של הודו). וכן ברשימות של ארצות הברית הממלכה המאוחדת, האיחוד האירופי, רוסיה ואוסטרליה.

בדצמבר 2017 נאלצה הרשות הפלסטינית לפרסם התנצלות ולבטל מינויו של עדנאן אבו אל-חייג'ה, שגרירהּ בפקיסטן, לאחר שהופיע בציבור עם סעיד. הרשות הודיעה כי: "יחסינו עם הודו חשובים מאוד עבורינו, עדנאן עשה שגיאה, ביודעין או שלא ביודעין. הוא יוחזר לרמאללה ולא ישמש עוד כשגריר בפקיסטן".

## קישורים חיצוניים

* 

## הערות שוליים

קטגוריה:פוליטיקאים פקיסטנים
קטגוריה:ראשי ארגוני טרור אסלאמי
קטגוריה:פקיסטנים שנולדו ב-1950
פלורנס מלטון

**פלורנס זקס מלטון** (1911–2007) הייתה יזמית יהודיה-אמריקאית, ומייסדת בית המדרש הפתוח ליהדות למבוגרים, הקרוי על שמה. המצאותיה העסקיות: כפכפי פלסטיק (הניתנים לשטיפה במים) ונעלי-בית מגומי מוקצף.

## הצלחה יזמית ועסקית
מלטון נולדה בפילדלפיה למשפחה ענייה במיוחד. עבדה מגיל 13 כדי לסייע בכלכלת המשפחה. בגיל 19 התחתנה עם בעלה הראשון, אהרן זקס ובעקבותיו עברה לעיר קולומבוס באוהיו, שם עבד אהרן כמוכר בחנות גדולה. בשנת 1946 הם הקימו יחדיו את חברת R.G. Barry Corporation. פלורנס תרה אחר חומרים מתאימים להמצאתה (מוגנת בפטנט) לפדים מיוחדים לייצוב כתפיות חליפות נשים, וגילתה שהחומר מתאים גם לייצורם של כפכפי גומי. היא החלה בשיווקם של כפכפים אלה, תחילה תחת המותג Angel Treads ולאחר מכן בשם Dearfoams. המוצר הפך להצלחה מסחרית מיידית. לפי דיווחי החברה, למעלה ממיליארד כפכפי גומי שכאלה נמכרו.
בשנת 1968 נישאה פלורנס מחדש לתעשיין הנדבן שמואל מ. מלטון. בשנות השבעים (1970) הייתה פלורנס מלטון האישה הראשונה בצוות הניהול של קרן אחזקות הבנקים הנטינגטון (Huntington National Bank)

## בית המדרש הפתוח ליהדות עבור מבוגרים
ביחד עם בעלה השני, הקימה פלורנס את בית המדרש הפתוח הקרוי על שמה: The Florence Melton Adult Mini-School.
זוהי תוכנית לימודים וולונטרית ביהדות למבוגרים, הבנויה כבית מדרש פלורליסטי במסלול של שנתיים, ללא שיוך לזרם ספציפי דתי או אחר ביהדות. בית המדרש הפתוח הזה (The FMAMS) פועל כיום בשפה האנגלית בלמעלה מ-70 סניפים בכל רחבי יהדות צפון אמריקה, אוסטרליה, דרום אפריקה ובריטניה. במדינת ישראל נעשה ניסיון של מספר שנים להפעיל את התוכנית בשפה העברית, באמצעות קורסים ייעודיים שנכתבו מלכתחילה עבור הקהל הישראלי, תחילה תחת השם "חלו"ם" או "מפתחות לשפת התרבות היהודית" ואחר כך תחת השם "מכון גנדל להשכלה יהודית וישראלית", במרכזי לימוד וולונטריים שונים בכל רחבי הארץ.
מטרתה המוצהרת של התוכנית היא לאפשר למבוגרים יהודיים לרכוש אוריינות יהודית באמצעות תוכנית לימודים נרחבת שתוכננה ונוצרה בידי מלומדים ואנשי חינוך בפיקוחה ובהכוונתה של האוניברסיטה העברית בירושלים (באמצעות החוג לחינוך יהודי ע"ש מלטון בבית הספר לחינוך של האוניברסיטה).

## יוזמות נדבנות נוספות
פלורנס מלטון הייתה חברה בצוות הניהול של ארגונים פילנתרופיים נוספים: United Way = Red Feather Agency
וכן "צבא" הצלב האדום למזון לנזקקים. כמו כן הייתה חברה מייסדת של ארגון CAJE – הקואליציה לקידום החינוך היהודי.
באמצע שנות השמונים ייסדה פלורנס מלטון את תוכנית דיסקברי הפועלת לחבר צעירים יהודיים לשורשיהם המשפחתיים, לקהילותיהם, לזרמים יהודיים שונים ולמדינת ישראל. פעילות זו מתמקדת במסעות בשטח, ושיאה בנסיעה לישראל.

## הערות שוליים

קטגוריה:אמריקאים ילידי פנסילבניה
קטגוריה:פילדלפיה: אישים
קטגוריה:נדבנים יהודים אמריקאים
קטגוריה:נדבניות יהודיות
קטגוריה:הנעלה
קטגוריה:חינוך יהודי
קטגוריה:יהדות ארצות הברית: חינוך
קטגוריה:אמריקאיות שנולדו ב-1911
קטגוריה:אמריקאים שנולדו ב-1911
קטגוריה:אמריקאיות שנפטרו ב-2007
קטגוריה:אמריקאים שנפטרו ב-2007
פורד ונדום

**פורד ונדום** (בצרפתית: **Ford Vendôme**) היא מכונית סלון, 4 דלתות, מתוצרת יצרנית הרכב **Ford SAF**, (שם מלא: "Ford Société Anonyme Française") הצרפתית, חברת בת של קונצרן פורד, אשר יוצרה בין השנים 1953–1954.

## נתונים טכניים
מחיר דגם "פורד ונדום" בשנת 1954 עמד על 1,148,000 פרנק צרפתי.

בשנת 1954 יוצרו כ-3,000 יחידות.

בדגם "פורד Vendôme" הורכבו מתלים מסוג "MacPherson strut".

## תצורות
* סדאן - 4 דלתות
* סלון - 4 דלתות

## חברת ''Ford SAF''
חברת *Ford SAF*, (שם מלא: "Ford Société Anonyme Française") הייתה חברת בת של פורד אשר פעלה בצרפת בין השנים 1916–1954, תחת מספר שמות מסחריים. בשנת 1954 נמכרה החברה ליצרן הרכב הצרפתי סימקה (ראשי התיבות מצרפתית של Société Industrielle de Mécanique et Carrosserie Automobile).

## ראו גם
* פורד
* פורד Comète
* פורד Vedette

## קישורים חיצוניים
* 

## הערות שוליים

קטגוריה:דגמי מכוניות שהושקו ב-1953
קטגוריה:מכוניות סלון
ונדום
קטגוריה:מכוניות צרפתיות
באראן

**באראן** (בבלארוסית: **Барань**; בפולנית: **Barań**) היא עיירה במחוז ויטבסק שבצפון-מזרח בלארוס. מבחינה ניהולית, באראן כפופה לעיר אורשה. נכון לשנת 2009 בבאראן חיים כ-11,662 תושבים.

## היסטוריה
באראן נזכרה בכתובות היסטוריות לראשונה בשנת 1518. באותו זמן, האזור כולו היה חלק מטריטוריית פולין.

בשנת 1772, במהלך החלוקה הראשונה של פולין, הועברה באראן לשטחה של רוסיה לפלך מוהילב, שבירתה הייתה העיר מוהילב - כיום בבלארוס. משנת 1924 הייתה באראן חלק מאורשה, שהייתה שייכת לאוקרוג ויטבסק של הרפובליקה הסובייטית הסוציאליסטית הבלארוסית. בשנת 1935 הפכה באראן ליישוב עירוני.

ב-15 בינואר 1938 הוקם מחוז ויטבסק, ואורשה עם שטחי מחוז המשנה שהיא בירתו כולל באראן הועברה לאובלסט זה. אולם רק בשנת 1960 הפכה אורשה לעיר בעלת חשיבות אובלסטית, ובאראן עברה להיות כפופה לעיר אורשה. ב-1972 הפכה באראן ממעמד של כפר למעמד של עיירה.

## בשואה
ממוזער|אנדרטה לזכר יהודי באראן שנרצחו בשואה
ערב מלחמת העולם השנייה התגוררו בבאראן כ-80 יהודים, רובם היו קרובי משפחה. לפני הכיבוש הגרמני, בימי השלטון הסובייטי הם עסקו בעיקר במלאכה ובחקלאות. הגרמנים כבשו את באראן ב-16 ביולי 1941. 

בספטמבר 1941 רוכזו יהודי העיירה בשני בתים דו-קומתיים ונאסר עליהם לצאת מהם בשעות הערב והלילה. היהודים סבלו מרעב. הם החליפו חפצים תמורת מזון, וכשאזל רכושם נאלצו לחיות מנדבות שכניהם. 

ב-8 באפריל 1942 נרצחו כל היהודים סמוך לעיירה. רק שני נערים הצליחו להימלט.

## קישורים חיצוניים

* 
* 
* 

## הערות שוליים

קטגוריה:גטאות בבלארוס
קטגוריה:מחוז ויטבסק: עיירות יהודיות
פורד קונסול קלאסיק

**פורד קונסול קלאסיק** (באנגלית:  **Ford Consul Classic**) היא מכונית משפחתית מתוצרת חברת **Ford of Britain** (פורד בריטניה), (שם רשמי: **Ford Motor Company Limited**), חברת בת של קונצרן הרכב פורד, אשר יוצרה בין השנים 1961–1963.

דגם הקופה קרוי "פורד קונסול קפרי" (באנגלית: **Ford Consul Capri**).

דגמי "פורד קונסול קלאסיק" שיוצאו לשוקי דרום אמריקה ואירופה היו קרויים "Ford Consul 315".

דגם "פורד קונסול קלסיק" תוכנן בחלון אחורי בעל שיפוע גאומטרית הפוך, בדומה לדגם הפורד אנגליה 105E, שיוצר בין השנים 1959-1967).

## מאפיינים
* יוצרו 111,225 יחידות מדגם "פורד קונסול קלאסיק".

* מחיר "פורד קונסול קלאסיק", 4 דלתות, בשנת 1961 עמד על 801 לירות שטרלינג (כולל מיסים)

* מחיר "פורד קונסול קלאסיק", 2 דלתות, בשנת 1961 עמד על 745 לירות שטרלינג (כולל מיסים)

* תאוצת "פורד קונסול קלאסיק" בין 0-100 קמ"ש היא 22.5 שניות

### פורד קונסול קפרי
* יוצרו 18,716 יחידות מדגם "פורד קונסול קפרי".

* הדגם יוצא מספטמבר 1961, ושווק לשוק האנגלי מינואר 1962

* מחיר "פורד קונסול קפרי", 2 דלתות, בשנת 1962 עמד על 915 לירות שטרלינג (כולל מיסים)

* תאוצת "פורד קונסול קפרי" בין 0-100 קמ"ש היא 22.6 שניות

## תצורות
* "Ford Consul Classic" - תצורת סלון 4 דלתות 
* "Ford Consul Classic" - תצורת סלון 2 דלתות
* "Ford Consul Capri" - דגם קופה, 2 דלתות

## תמונות

קובץ:Consul Capri (4483643001).jpg | פורד קונסול קלאסיק, 4 דלתות
קובץ:Ford Consul Classic (2062926571).jpg | פורד קונסול קלאסיק, 4 דלתות
קובץ:Ford Classic 2-door (7915529290).jpg | פורד קונסול קלאסיק, 2 דלתות
קובץ:1961 Ford Consul Classic 1.3 Rear.jpg|   פורד קונסול קלאסיק, שנת 1961, 4 דלתות
קובץ:FordConsulClassic.jpg| פורד קונסול קלאסיק, 4 דלתות
קובץ:Ford 315 Consul Classic 1500 2-door (1962) - 15861548516.jpg | פורד קונסול קלאסיק, שנת 1962, 2 דלתות
קובץ:Consul Capri (3462277978).jpg | פורד קונסול קפרי
קובץ:Ford Capri (1962) (35809007672).jpg | פורד קונסול קפרי, שנת 1962
קובץ:Ausflug Ingrid Sigi Huemer Goisern.JPG | פורד קונסול קפרי
קובץ:Consul Capri (4580946455).jpg | פורד קונסול קפרי
קובץ:1964 Ford Consul Capri 1.5 Rear.jpg | פורד קונסול קפרי
קובץ:FordConsulCapri-side.jpg | פורד קונסול קפרי דגם קופה 
קובץ:Ford Capri GT 1500 (1963) - 8857393116.jpg | פורד קונסול קפרי, שנת 1963, דגם "GT 1500"
קובץ:1962 Ford Consul Capri (9625866911).jpg | פורד קונסול קפרי, שנת 1962


## ראו גם
* פורד
* פורד אנגליה
* פורד קונסול קורסייר

## קישורים חיצוניים

 (פורד קונסול קפרי)

* 

* 

## הערות שוליים

קטגוריה:דגמי מכוניות שהושקו ב-1961
קטגוריה:מכוניות משפחתיות
קטגוריה:מכוניות קופה
קונסול קלאסיק
קטגוריה:מכוניות בריטיות
יחסי גרמניה–מצרים

**יחסי גרמניה-מצרים** הם היחסים הבילטרליים בין **[[גרמניה|הרפובליקה הפדרלית של גרמניה]]** לבין **[[מצרים|רפובליקת מצרים הערבית]]**.

היחסים הדיפלומטים בין גרמניה המערבית למצרים כוננו ב-1957.

## היסטוריה
בדצמבר 1953, החלו לראשונה יחסים בין גרמניה המערבית למצרים בפרויקטים של שיתוף פעולה טכני, הכולל פרויקט של הבראה מקצועית, מחקרים משותפים על ברזל גולמי ועוד.

## יחסים כלכליים
מצרים מדורגת במקום השלישי ברשימת הסחר של גרמניה במזרח התיכון.

נכון ל-2007, הייצוא הגרמני למצרים הסתכם בכ-2.1 מיליארד אירו. הייצוא המצרי לגרמניה הסתכם באותה שנה בכ-804 מיליון אירו.

## יחסים דיפלומטיים
לגרמניה יש שגרירות בקהיר וקונסוליה באלכסנדריה. מצרים מחזיקה בשגרירות בברלין וקונסוליות בפרנקפורט ובהמבורג.

## ראו גם
*המדענים הגרמנים במצרים

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
בן בראדלי

**בנג'מין קראונינשילד "בן" בראדלי** (באנגלית: **Benjamin Crowninshield "Ben" Bradlee**; 26 באוגוסט 1921 - 21 באוקטובר 2014) היה העורך הראשי של העיתון וושינגטון פוסט בין השנים 1968 ל-1991.

## ביוגרפיה
בראדלי נולד בבוסטון שבמסצ'וסטס, בן למשפחה פרוטסטנטית מהמעמד הגבוה. את חשיפתו הראשונה לעולם העיתונאות קיבל בגיל 15 כשעבד במקומון "Beverly (Mass.) Evening Times".

באוגוסט 1942 סיים תואר ראשון ביוונית ובאנגלית מאוניברסיטת הרווארד והתגייס לצי ארצות הברית. שירת במשך כשלוש שנים, כקצין מודיעין במשחתת במהלך המערכה באסיה ובאוקיינוס השקט במלחמת העולם השנייה.

לאחר שחרורו היה מייסדי העיתון "New Hampshire Sunday News". בנובמבר 1948 החל לעבוד ככתב בוושינגטון פוסט. ב-1951 מונה לעוזר לנספח לענייני עיתונות בשגרירות ארצות הברית בצרפת.

ב-1954 החל לעבוד ככתב בניוזוויק בפריז וב-1957 מונה לכתב בוושינגטון די. סי. ולאחר מכן לראש דסק החדשות בבירה. הוא יזם את מכירת השבועון לוושינגטון פוסט ב-1961 וקיבל על כך מניות בוושינגטון פוסט שהפכו אותו לאדם אמיד. לאחר המכירה המשיך לעבוד בראש הדסק בוושינגטון והידק את קשריו עם משפחת גראהם בעלי הפוסט, הוא נהנה משורה של דיווחים בלעדיים בזכות חברותו עם נשיא ארצות הברית ג'ון פיצג'רלד קנדי. ביולי 1965 מונה לעורך אחראי בוושינגטון פוסט וב-1968 מונה לעורך הראשי של העיתון, תפקיד חדש שנוצר במערכת. הוא כיהן בתפקיד עד פרישתו בספטמבר 1991. לאחר מכן המשיך לשמש סגן נשיא של העיתון עד מותו ב-2014.

בתקופתו כעורך ראשי בלט העיתון בסיקור ממשלו של נשיא ארצות הברית ריצ'רד ניקסון, כולל בפרשת מסמכי הפנטגון ובפרשת ווטרגייט שהביאה להתפטרותו של הנשיא. בראדלי היה היחיד שידע את זהותו של המקור "גרון עמוק" מלבד שני חושפי הפרשה בוב וודוורד וקארל ברנסטין.

במהלך הקריירה כתב שני ספרים:
*Conversations With Kennedy - ריכוז שיחות עם הנשיא ג'ון פיצג'רלד קנדי, פורסם ב-1984
*A Good Life: Newspapering and Other Adventures - אוטוביוגרפיה שפורסמה ב-1995 בהוצאת סיימון ושוסטר

ב-2013 העניק לו נשיא ארצות הברית ברק אובמה את מדליית החירות הנשיאותית. ב-2007 הוענק לו אות לגיון הכבוד הצרפתי.

בראדלי היה נשוי שלוש פעמים. בנו מנישואיו הראשונים הוא בן בראדלי ג'וניור שכיהן כעורך העיתון הבוסטון גלוב.

## קישורים חיצוניים

* 
* Ben Bradlee, legendary Washington Post editor, dies at 93, וושינגטון פוסט, 21 באוקטובר 2014
* The legacy and legend of Ben Bradlee, וושינגטון פוסט, 12 ביוני 2012
* 
* 

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:עורכי עיתונים אמריקאים
קטגוריה:סגל וושינגטון פוסט
קטגוריה:מעוטרי מדליית החירות הנשיאותית
קטגוריה:מעוטרי אות לגיון הכבוד
קטגוריה:בוגרי אוניברסיטת הרווארד
קטגוריה:כותבי אוטוביוגרפיה אמריקאים
קטגוריה:אמריקאים שנולדו ב-1921
קטגוריה:אמריקאים שנפטרו ב-2014
ברכת עושה מעשה בראשית

**ברכת עושה מעשה בראשית** היא ברכה שתיקנו חז"ל לאומרה על תופעות טבע יוצאות מגדר הרגיל שאנו יודעים בהם שנבראו בששת ימי בראשית כגון על הימים ונהרות גבעות ומדבריות.

## מקור ופרטי הברכה
הברכה היא אחת מברכות הראיה שתיקנו חז"ל. מקורה בדברי המשנה: .

עניין הברכה הוא שבח לקב"ה על תופעות טבע מרשימות שניכר בהם שנבראו בששת ימי בראשית. 

התלמוד מפריד בין ברכה זו לברכת שכוחו וגבורתו מלא עולם. אך הפוסקים מחלקים בין נופים ותופעות טבע הראויים רק לברכת עושה מעשה בראשית ולאלו הראויים גם לברכת שכוחו וגבורתו מלא עולם. תופעות טבע מיוחדות כמו הרים, ימים, נהרות, נופים וכדומה - שייכת בהן רק עושה מעשה בראשית ולא כוחו וגבורתו מלא עולם.

אך על שאר תופעות הטבע עליהן יש לברך, ניתן לברך את אחת משתי הברכות. רש"י מבאר שבכל אחד ממקרים אלו יש לברך את שתי הברכות גם יחד. אך ראשונים אחרים מפרשים שכוונת הגמרא לומר שבמקרים אלו ניתן לברך כל אחת מברכות אלו, איזו מהן שירצה. וכדעה זו נפסק בשולחן ערוך.

## ראו גם
* ברכת שכוחו וגבורתו מלא עולם

## קישורים חיצוניים
* 

## הערות שוליים

קטגוריה:ברכות הראייה
מוניקה ריימונד

**מוניקה מריה ריימונד** (באנגלית: **Monica Maria Raymund**; נולדה ב-26 ביולי 1986) היא שחקנית אמריקאית ממוצא יהודי, הידועה בעיקר בשל תפקידה בתור מריה "ריה" טורס בסדרת הדרמה המשטרתית "שקר לי" (2009–2011), ולאחר מכן בשל כיכובה בתור הפרמדיקית גבריאלה דוסון בסדרה "כבאי שיקגו" (2012–2019) ברשת NBC.

## קורות חיים
ריימונד נולדה בסיינט פיטרסברג שבפלורידה. אביה הוא סטיב ריימונד, אשר שימש בעבר יו"ר מועצת המנהלים והמנכ"ל של חברת Tech Data Corp, שמקורה בקלירווטר שבפלורידה והיא מפיצה רכיבי מחשב ותוכנות; מוצאו יהודי-גרמני ומזרח אירופאי. אמה סוניה (לבית לארה) היא מתנדבת קהילתית ומייסדת שותפה של האקדמיה למחול באקדמיה למוזיקה בסיינט פיטרסברג. מוצאה מהרפובליקה הדומיניקנית. סבה היה איש העסקים והפילנתרופ אדוארד סי. ריימונד ואחיה הצעיר, ויל, שהיה בוגר מכללת ברקלי למוזיקה, מהנדס קול ותאורה ומוזיקאי, נפטר באוגוסט 2015.

ריימונד גדלה והתחנכה כיהודייה ואף חגגה בת מצווה. בתיכון היא השתתפה בפרויקט "תיאטרון ברודוויי" בטמפה ובפרויקט תיאטרון של בית הספר לאמנויות של אוניברסיטת צפון קרוליינה וינסטון-סאלם.

ריימונד סיימה את חוק לימודיה בבית הספר בסיינט פיטרסברג בשנת 2004, ואת לימודיה בבית הספר ג'וליארד בניו יורק בשנת 2008.

## קריירה
על פי הדיווחים, במסגרת לימודיה בבית הספר ג'וליארד, ריימונד הופיעה ב"סימבלין" בבימויו של ריצ'רד פלדמן, ב"המנחשים" (The Diviners) בבימויו של ג'ונתן ברנשטיין וב"חוות החיות" (Animal Farm) בבימויו של טריזנה בוורלי.

ריימונד הופיעה בעיר מוצאה סיינט פיטרסברג. בין היתר, היא הופיעה ב"קזינו מנהטן", בהפקה המקורית של קרן "ליארטס פנינסולה" (בבימויו של בוב דווין ג'ונס) בתפקיד הראשי, אלתיאה דנבר (Althea Dunbar). בנוסף, היא הופיעה במחזמר "העיר של וב" (Webb's City: The Musical) על פי מוזיקה של לי אהלין (Lee Ahlin), שכתב וביים ויליאם לבנגוד (William Bill Leavengood).

באפריל 2008, היא הופיעה בדרמה המשפטית של רשת NBC "חוק וסדר: מדור מיוחד", בעונה 9, פרק 17 – "הרשות". בין 2009 ל-2011, היא כיכבה בדרמה משטרתית של פוקס בשם "שקר לי", שם היא שיחקה את דמותה של מריה "ריה" טורס. מ-2011 עד 2012 השתתפה ריימונד בעונה השלישית של הדרמה המשפטית "האישה הטובה", שם היא גילמה את דנה לודג'.

משנת 2012 ועד לשנת 2018 גילמה ריימונד את דמותה של הפרמדיקית גבריאלה "גבי" דוסון בסדרה "שיקגו FIRE", ולאחר מכן גילמה בסדרה "הייטאון" (Hightown) את ג'קי, החוקרת רצח בעקבות גופה שהיא מוצאת.

היא גם הופיעה בסרט הקומדיה הרומנטית האמריקאי מ-2022, "אין גברים כאלה".

## חיים אישיים
ב-11 ביוני 2011, ריימונד התחתנה עם הסופר ניל פטריק סטיוארט. הזוג נפרד בתחילת 2013 והתגרש בשנת 2014.

ריימונד ידועה בשל תמיכתה בזכויות להט"ב. בפברואר 2014, היא הוציאה הודעה רשמית בטוויטר שהיא ביסקסואלית, אף על פי שהיא יצאה מהארון כבר יותר מעשר שנים לפני כן. ב-16 בספטמבר 2015 הודיעה ריימונד בטוויטר כי היא נמצאת במערכת יחסים עם טרי סיגל.

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:שחקנים להט"בים אמריקאים
קטגוריה:ביסקסואליות אמריקאיות
קטגוריה:בוגרות בית הספר ג'וליארד
קטגוריה:אמריקאים ממוצא גרמני-יהודי
קטגוריה:אמריקאיות ממוצא דומיניקני
קטגוריה:פעילות למען זכויות להט"ב בארצות הברית
קטגוריה:אמריקאיות שנולדו ב-1986
קטגוריה:אמריקאים שנולדו ב-1986
מטר (כוכב)

**מָטָר** (מערבית: **سعد المطر** "סַעְד אַל-מַטָר" - מזלו של הגשם), נקרא גם **η בפגסוס**, הוא הכוכב החמישי בבהירותו בקבוצת הכוכבים פגסוס עם בהירות נראית מדרגה 2.95 והוא נמצא במרחק של כ-214 שנות אור ממערכת השמש.

## מאפיינים
מטר הוא ככל הנראה מערכת מרובת כוכבים שבה כוכב כפול ספקטרוסקופי, מטר Aa ומטר Ab, המקיפים זה את זה, ובמרחק של כ-93 שניות קשת מהם נמצא זוג כוכבים נוסף עמום בהרבה, מטר B ומטר C, שעל פי ההיסט שלהם נמצאים באותו המרחק כמו הזוג מטר A, כך שנראה שהם מקיפים ביחד את מטר A במרחק של לפחות עשירית שנת אור (כ-6,000 יחידות אסטרונומיות) ובזמן הקפה של לפחות 170,000 שנים.

### מאפייני מטר Aa ומטר Ab
בני הזוג מטר Aa ומטר Ab מורכבים מענק צהוב מסוג ספקטרלי G2 II-III שלו בהירות מדרגה 3.03, ומכוכב הסדרה הראשית לבן-צהבהב מסוג ספקטרלי F5 V עם בהירות מדרגה 5.8. לענק מסה של כ-3.2 מסות שמש, רדיוס של כ-21 רדיוסי שמש, טמפרטורה של כ-5,100 קלווין ועוצמת הארה של פי 226 מעוצמת ההארה של השמש באור נראה ובערך פי 260 בצירוף הקרינה בתחום התת-אדום. לבן הזוג מסה של כשתי מסות שמש, רדיוס של כ-2.2 רדיוסי שמש, טמפרטורה של כ-7,800 קלווין ועוצמת הארה גבוהה פי 18 מזו של השמש. בני הזוג מקיפים זה את זה במסלול מעט אליפטי כך שהמרחק ביניהם נע בין 2.5 יחידות אסטרונומיות ל-3.4 יחידות אסטרונומיות וזמן ההקפה הוא שנתיים ו-87 ימים.

### מאפייני מטר B ומטר C
מטר B ומטר C הם שני כוכבים צהובים מסוג ספקטרלי G5, אם הם אכן באותו המרחק כמו הזוג מטר A אז הם ככל הנראה כוכבי הסדרה הראשית. המרחק הזוויתי בין שניהם הוא כחמישית שניית קשת, כך שהמרחק ביניהם, בהנחה שהם אכן באותו המרחק כמו מטר A, הוא לפחות 13 יחידות אסטרונומיות והם מקיפים זה את זה בזמן של לפחות 34 שנים. מסותיהם ורדיוסיהם אינם ידועים, אך בהנחה שהם אכן כוכבי הסדרה הראשית, המסה והרדיוס של שניהם צריכים להיות בטווח של 90%-95% מהמסה והרדיוס של השמש.

## קישורים חיצוניים
* מטר באתר של ג'ים קלר
* 

## הערות שוליים

קטגוריה:מערכות מרובות כוכבים
קטגוריה:ענקים מסוג G
קטגוריה:כוכבי הסדרה הראשית מסוג F
קטגוריה:כוכבי הסדרה הראשית מסוג G
קטגוריה:קבוצת הכוכבים פגסוס
חרטומן

**חרטומן** (שם מדעי: *Scolopax*) הוא סוג של עוף ממשפחת החרטומניים בעלי מקור מוארך וגוף אפור.

מינים אלו בעלי יכולת מעוף איטית והם מסתמכים להגנה על הסוואתם בין הצמחים בשילוב עם גופם המנומר בשחור-אפור - התנהגות נדירה בין העופות. הם חיים מאירופה ואמריקה הצפונית עד לגינאה החדשה. רובם מותאמים ליערות יותר מאשר לאזורים פתוחים.

הם מחפשים מזון עם מקורם הארוך ושולים חרקים ותולעים מהאדמה.

## מינים
* חרטומן יערות (*Scolopax rusticola*)
* *Scolopax mira*
* *Scolopax saturata*
* *Scolopax rosenbergii*
* *Scolopax bukidnonensis*
* *Scolopax celebensis*
* *Scolopax rochussenii*
* חרטומן אמריקאי (*Scolopax minor*)

## קישורים חיצוניים

* 

קטגוריה:בעלי חיים שתוארו ב-1758
קטגוריה:חרטומניים
קטגוריה:טקסונים שתוארו בידי קארולוס לינאוס
חרטומית

ממוזער|Gallinago undulata
**חרטומית** (שם מדעי: *Gallinago*) היא סוג עוף ממשפחת החרטומניים שבסדרת החופמאים החיים בקרבת ביצות ואגמים.

החרטומיות מזכירות את בני הסוג חרטומן, אך הן מפוספסות יותר, בעלות מקור רחב יותר והן גם מצויות בקרבת מקווי מים ולא ביערות. כמותם הן ניזונות בעיקר מחסרי חוליות, במים או ביבשה.

החרטומיות בעלות מצגי חיזור מרהיבים הנערכים בעיקר בזריחה ומבוצעים על שפת המים, אז הן זוקרות את נוצותיהן וקוראות קריאות רמות. בעת סכנה הן מנמיכות את גופן וקופאות בין השיחים, מסתמכות על הסוואתן.

## מינים
* חרטומית ביצות (*Gallinago gallinago*)
* *Gallinago solitaria*
* *Gallinago hardwickii*
* *Gallinago nemoricola*
* חרטומית חדת-זנב (*Gallinago stenura*)
* *Gallinago megala*
* חרטומית אפריקאית (*Gallinago nigripennis*)
* *Gallinago macrodactyla*
* חרטומית בינונית (*Gallinago media*)
* *Gallinago delicata*
* *Gallinago paraguaiae*
* *Gallinago andina*
* *Gallinago nobilis*
* *Gallinago undulata*
* *Gallinago stricklandii*
* *Gallinago jamesoni*
* *Gallinago imperialis*

## קישורים חיצוניים

קטגוריה:בעלי חיים שתוארו ב-1760
קטגוריה:טקסונים שתוארו בידי מטוראן ז'אק בריסון
קטגוריה:חרטומניים
ז'אן גיום ברוגייר

**ז'אן גיום בּרוּגיֶיר** (בצרפתית: **Jean Guillaume Bruguière**;  1749 או 1750–1798) היה רופא, זואולוג ודיפלומט צרפתי.

## חייו
ברוגייר נולד במונפלייה. הוא היה רופא ודוקטור לזואולוגיה, שעבד עם אוניברסיטת מונפלייה. הוא התעניין בחסרי חוליות, בעיקר בחלזונות ושבלולים.

ברוגייר יצא עם מגלה הארצות קרגלן-טרמרק במסעו הראשון לאנטארקטיקה בשנת 1773. בשנת 1790 יצא עם האנטומולוג גיום אנטואן אוליבייה למשלחת בפרס, אבל התערערות בריאותו מנעה ממנו להמשיך. ב-1792, על אף מחלתו, ביקר בארכיפלג היווני ובמזרח התיכון, יחד עם האנטומולוג אוליבייה. הדירקטואר הצרפתי ביקש ממנו לנסות לקשור ברית בין צרפת לפרס, אך מאמציו נכשלו, עקב חוסר ניסיונו כדיפלומט. הוא מת במסע חזרה.

הוא תיאר זני רכיכות בספרו: "Tableau Encyclopédique et Méthodique des trois Règnes de la Nature" שהופיע בשלושה כרכים בשנת 1827, שנים לאחר מותו. עוד החל בכתיבת "Histoire Naturelle des Vers. Vol. 1"  (1792) אבל נאלץ להפסיק באות C. כריסטיאן הא האס המשיך את עבודתו וכתב את רוב הספר.

ברוגייר מת באנקונה באוקטובר 1798 ולא ב-1799, כפי שנכתב בכמה מקורות; הטעות נבעה מן הלוח של המהפכה הצרפתית).

על עניינו העיקרי של ברוגייר בחלזונות ושאר חסרי חוליות מלמדת רשימת זנים, שמיין ושקרא בשם. בסך הכל נתן שמות ליותר מ-140 סוגי חיים ימיים.

המין "ברוגיירה" (*Bruguiera*; עצי מנגרוביה ממשפחת הריזופוראציאה) נקרא על ידי ז'אן-בטיסט דה לאמארק על שמו. פסגת ברוגייר באנטארקטיקה קרויה גם היא על שם ברוגייר.

קטגוריה:זואולוגים צרפתים
קטגוריה:רופאים צרפתים
קטגוריה:מגלי ארצות צרפתים
קטגוריה:אנטארקטיקה: מגלי היבשת
קטגוריה:צרפתים שנולדו ב-1750
קטגוריה:צרפתים שנפטרו ב-1798
ביצנית

**בִּצָּנִית** (שם מדעי: *Tringa*) הוא סוג של עופות מים ממשפחת החרטומניים.

בני סוג זה בעלי מקור ארוך ודק, בדרך כלל אדום או שחור, רגליים דקיקות וגוף קטן והם חיים בקרבת שפות אגמים ונחלים. הם שולים מזון כמו תולעים או סרטנים מהמים.

רבים מבני הסוג נודדים בלהקות מאזורים חמים לקרים ומתרבים רק כשהתנאים טובים. חלק מהם מגיעים לישראל.

## מינים
* ביצנית אדומת-רגל (*Tringa erythropus*)
* ביצנית ירוקת-רגל (*Tringa nebularia*)
* ביצנית לבנת-כנף (*Tringa totanus*)
* ביצנית מנומרת (*Tringa glareola*)
* ביצנית עדינה (*Tringa stagnatilis*)
* ביצנית צהובת-רגל (*Tringa flavipes*)
* ביצנית שחורת-כנף (*Tringa ochropus*)
* ביצנית בודדה (*Tringa solitaria*)
* *Tringa brevipes*
* *Tringa incana*
* ביצנית עקודה (*Tringa melanoleuca*)
* *Tringa semipalmata*
* ביצנית נורדמן (*Tringa guttifer*)

## קישורים חיצוניים

* 

## הערות שוליים

קטגוריה:בעלי חיים שתוארו ב-1758
קטגוריה:חרטומניים
קטגוריה:טקסונים שתוארו בידי קארולוס לינאוס
Kanal 9 (שוודיה)

**Kanal 9** (בתרגום חופשי: **ערוץ 9**) הוא ערוץ טלוויזיה מסחרי שוודי הנמצא בבעלות Discovery Communications המשדר בשוודיה. קהל היעד של הערוץ הוא שוודים בגילאי 25-59, שנחשבים לקהל מבוגר ביחס לקהל היעד של הערוץ התאום שלו, Kanal 5, שקהל היעד שלו הוא גילאי 15-24. הערוץ הושק ב-25 בפברואר 2007. הערוץ משדר סדרות דרמה, סרטים, אירועי ספורט ותוכניות דוקומנטריה.

## היסטוריה
Kanal 9 משדר לפי רישיון שידורים, שקובע כי "הערוץ יכלול תוכניות חדשות מהאיחוד האירופי וממדינות שונות באיחוד האירופי". הערוץ שידר תוכניות צרפתיות וגרמניות כמו גם את תוכנית החדשות European Journal (יומן אירופה) על מנת לענות על הסעיף. הבעלים של הערוץ, SBS, ציינו כי אם הערוץ לא ישדר חדשות בכלל, הוא עלול להפר את הרישיון.

הערוץ החל לשדר בשעה 16:45 עם שידור משחק הרויאל ליג בין קופנהגן להמרבי. לאחר מכן שודר טקס האוסקר, כמו כן לוח השידורים בשבוע הראשון כלל את התוכנית European Journal, וגם תוכן נוסף לא-בריטי על מנת לעמוד בתנאי הרישיון, אם כי הוא שודר מחוץ לפריים-טיים.

## הפצה
קהל היעד של הערוץ הוא בין 25-59 שנים. הערוץ זמין לשלושה משקי בית באמצעות השידור האנלוגי והשידור הדיגיטלי ב-Com Hem, כמו גם דרך Canal Digital, Telia Digital-tv ו-Boxer TV Access.

ב-4 בספטמבר 2014 החל הערוץ לשדר את התוכניות שלו ב-HD דרך Canal Digital.

### צופים
ממוזער|משרדי הערוץ בסטוקהולם, הערוץ חולק את הבניין יחד עם Kanal 5
בשבועות הראשונים הערוץ זכה לצפייה של יותר מ-100,000 צופים מספר פעמים הודות לשידורי משחקי הוקי קרח. אחוז הרייטינג הגבוה ביותר נרשם במרץ 2007, כאשר צפו 215,000 איש בשני משחקי הוקי קרח. ב-2 ביוני 2007 שידר הערוץ את מוקדמות היורו 2008 ואת המשחק בין דנמרק לשוודיה. במחצית השנייה, נרשם מדרוג של 865,000 איש, הגבוה ביותר אי-פעם עבור ערוץ טלוויזיה שלא שייך ל-5 הערוצים הגדולים.

בשנת 2008 אחוז הצפייה הממוצע בערוץ היה 1.6%.

## תוכניות
* ספין סיטי
* דיאגנוזה: מרדר
* אדל וסטארק
* מונק
* פרימוול
* המשרד

## גלריה

קובץ:Kanal 9.png|סמליל הערוץ בין השנים 2007-2014
קובץ:Kanal 9 Sweden February 5 2014.png|סמליל הערוץ מאז 2014 עד היום


## ראו גם
* Kanal 5
* TV3

## קישורים חיצוניים

* 
* Logopedia

## הערות שוליים

קטגוריה:ערוצי טלוויזיה שוודיים
SVT World

**SVT World** (נקרא בעבר גם SVT Europe) היה ערוץ טלוויזיה ציבורי שוודי ששודר בין השנים 1988-2017. הערוץ שודר באמצעות לוויין באירופה, אפריקה, אסיה ואוסטרליה, וכן באמצעות IPTV לכל העולם.

הערוץ הוקם בשנת 1988 כדי לשדר תוכניות שוודיות לדוברי שוודית בפינלנד. ב-1997 החל הערוץ לשדר ברחבי אירופה ושינה את שמו ל-SVT Europe. מאוחר יותר, הערוץ הפך זמין בכל רחבי העולם, ובסופו של דבר שינה את שמו ל-SVT World.

בשנת 2017 נסגר הערוץ לאחר שהתקבלה מסקנה כי הערוץ לא בר קיימא מבחינה כלכלית כתוצאה מתחרות גוברת.

## היסטוריה
הערוץ החל לשדר בדרום פינלנד בשנת 1988 ברשת היבשתית האנלוגית. בתחילה, הערוץ נקרא TV4, כיוון שהוא היה ערוץ הטלוויזיה הרביעי בפינלנד בעת תחילת שידוריו.

שידורי הלוויין לכל אירופה התחילו ב-10 בדצמבר 1997 ולאחר מכן שם הערוץ שונה ל-SVT Europe.

בשנת 2010 שונה שם הערוץ ל- SVT World, עד סגירת הערוץ באמצע 2017.

## הפצה
### פינלנד
הערוץ שודר אזורית משנת 1988. בין ספטמבר 2007 לאוגוסט 2011 הערוץ שידר ברשת הארצית הדיגיטלית בכל רחבי פינלנד.

הערוץ גם שודר ברשתות שידור פיניות, וכמו כן בפלטפורמות שונות וב-IPTV ברחבי פינלנד.

### שאר העולם
בתחילה, מותר היה רק למשקי בית פרטיים לקבל את שידורי הערוץ. בשנת 1999 נחתם הסכם הפצה ברשתות הכבלים בספרד, ובשנת 2000 הורשו גם בתי מלון מחוץ למדינות הנורדיות לקבל את שידורי הערוץ, שהוצפנו.

בדצמבר 2009 השידורים בצפון אמריקה הושקו באמצעות IPTV. באביב 2012 הורחבו שידורי הערוץ לכל העולם.

## ראו גם
* SVT1
* SVT2
* SVT24

## קישורים חיצוניים
* 

## הערות שוליים

קטגוריה:ערוצי טלוויזיה שוודיים
כלל האוקטט המצומצם

[טקסט=בורון|ממוזער|[בור (יסוד) שבאינטראקציה BF3 מקיים את הכלל]]
**כלל האוקטט המצומצם** או כלל האוקטט החסר הוא תופעה המתרחשת בתרכובות קוולנטיות שבהן יסודות מהטור השלישי. האוקטט החסר הוא מקרה שבו בתרכובת, ליסודות מהטור השלישי יש פחות משמונה אלקטרונים לא קושרים בקליפה החיצונית.

גם בתרכובות קוולנטיות עם היסוד בריליום (Be) יהיה אוקטט חסר לבריליום.

## ראו גם
כלל האוקטט

קטגוריה:קשרים כימיים
FIAPF

**FIAPF** (באנגלית: **International Federation of Film Producers Associations**) הוא ארגון המורכב מ-36 אגודות חברות מ-30 המדינות המובילות בעולם בתחום האודיו-ויז'ואל. FIAPF, שמטהו בלונדון גם אחראי על הרגולציה על פסטיבלי הקולנוע הבינלאומיים, כולל כמה מהחשובים בעולם.

## פונקציות
FIAPF מסייע לגבש מדיניות ולתאם פעולות פוליטיות בתחומים מרכזיים אלה:
* זכויות יוצרים וזכויות קניין רוחני.
* אכיפת חקיקה נגד הפצת תוכן פיראטית.
* מנגנוני מימון סרטים פרטיים וסקטוריים.
* נושאים הקשורים לסחר.

## חברי הארגון
חלק מהארגונים המשתייכים לארגון:
* האיגוד הכללי של מפיקי הקולנוע (ארגנטינה)
* המכון הלאומי לקולנוע ואומנויות אור-קוליות (ארגנטינה)
* מפיקי אוסטרליה (אוסטרליה)
* איגוד יצרני המדיה הקנדית (קנדה)
* איגוד יצרני הסרטים של סין (סין)
* אגודת המפיקים הקרואטית (קרואטיה)
* איגוד מפיקי האודיו-ויזואלי (צ'כיה)
* מפיקי הקולנוע והטלוויזיה הדניים (דנמרק)
* לשכת הקולנוע המצרית (מצרים)
* האיחוד הלאומי של המפיקים האסטוניים (אסטוניה)
* ברית המפיקים הגרמניים (גרמניה)
* איגוד סרטי איסלנד (איסלנד)
* פדרציית הסרטים של הודו (הודו)
* איגוד יוצרי הסרטים של יפן (יפן)
* אגודת מפיקי הסרטים הלטבית (לטביה)
* אגודת הפקת הסרטים (הולנד)
* מפיקי הסרטים הרוסיים (רוסיה)
* גילדת המפיקים של רוסיה (רוסיה)

## פסטיבלי סרטים הכפופים לפיקוח ארגון
נכון לשנת 2015, FIAPF פיקח על 47 פסטיבלי סרטים מרחבי העולם. FIAPF מסווג את פסטיבלי הקולנוע בעולם לפי קטגוריות:

### פסטיבלי תחרויות סרטים
הפסטיבלים הבאים קיבלו מעמד של פסטיבלים תחרותיים על ידי FIAPF:
* ברלין (גרמניה) / פסטיבל הסרטים הבינלאומי בברלין
* סן סבסטיאן (ספרד) / פסטיבל הסרטים הבין-לאומי סן סבסטיאן
* קהיר (מצרים) / פסטיבל קהיר
* קאן (צרפת) / פסטיבל הקולנוע בקאן
* גואה (הודו) / פסטיבל הסרטים הבינלאומי של הודו
* קרלובי וארי (צ'כיה) / פסטיבל קרלובי וארי
* לוקרנו (שווייץ) / פסטיבל לוקרנו
* מונטריאול (קנדה) / פסטיבל הסרטים העולמי במונטריאול
* מוסקבה (רוסיה) / פסטיבל הסרטים הבינלאומי במוסקבה
* שאנגחאי (סין) / פסטיבל הסרטים של שאנגחאי
* טוקיו (יפן) / פסטיבל הסרטים הבינלאומי בטוקיו
* ונציה (איטליה) / פסטיבל הסרטים של ונציה

### פסטיבלים מיוחדים
כמה מהפסטיבלים הייחודיים עליהם מפקח הארגון:
* אנטליה (טורקיה) / פסטיבל הסרטים הבינלאומי באנטליה
* אלמטי (קזחסטן) / פסטיבל הסרטים הבינלאומי אירואסיה
* בריסל (בלגיה) / פסטיבל הסרטים הבינלאומי בבריסל
* פוסן (דרום קוריאה) / פסטיבל הסרטים הבינלאומי בפוסן
* קרטחנה (קולומביה) / פסטיבל הסרטים בקרטחנה
* איסטנבול (טורקיה) / פסטיבל הסרטים הבינלאומי באיסטנבול

### פסטיבלי קולנוע לא תחרותיים
* טורונטו (קנדה) / פסטיבל הסרטים הבינלאומי בטורונטו
* וינה (אוסטריה) / פסטיבל הסרטים הבינלאומי בווינה

### פסטיבלי סרטים קצרים ודוקומנטריים
כמה מפסטיבלי הסרטים הקצרים והדוקומנטריים במסגרת הארגון:
* בילבאו (ספרד) / פסטיבל הסרטים הדוקומנטריים והקצרים בבילבאו
* קרקוב (פולין) / פסטיבל הסרטים בקרקוב
* אוברהאוזן (גרמניה) / פסטיבל הסרטים הקצרים הבינלאומי באוברהאוזן

## קישורים חיצוניים
* 
* מדריך פסטיבלי הסרטים של FIAPF

## הערות שוליים

קטגוריה:קולנוע
קטגוריה:ארגונים בין-לאומיים
מרכז אינגבורג רנרט ללימודי ירושלים

**מרכז אינגבורג רנרט ללימודי ירושלים** נוסד בשנת 1995 ופועל בחסות המחלקה ללימודי ארץ-ישראל וארכאולוגיה ע"ש מרטין (זוס) בפקולטה למדעי היהדות של אוניברסיטת בר-אילן. המרכז, שבראשו עומד הארכאולוג פרופ' אהרן מאיר, עוסק בחקר ירושלים מכל היבטיו, מהעת העתיקה ועד לימינו אנו.

הפעילויות השונות של המרכז כוללות כנסים וסדנאות על נושאים שונים הקשורים בתולדות ירושלים, כולל בשיתוף פעולה עם מוסדות שונים בישראל ובחו"ל, ומלגות ופרסים לתלמידי המחלקה שעוסקים בחקר ירושלים. כן מפרסם המרכז כתב עת, "ירושלים ארץ-ישראל".

מרכז רנרט שותף למחקרים שונים הקשורים לירושלים, בהיבטים ארכאולוגיים והיסטוריים שונים.

## פרס שומר ציון

המרכז עוסק בפעילות ציבורית הקשורה לירושלים כשגולת הכותרת שלה היא הענקת **[[פרס שומר ציון]]** לאישיות שפעלה למען ירושלים או ישראל והגברת המודעות לחשיבות העיר והזיקה אליה.

## ראו גם
* המחלקה ללימודי ארץ ישראל וארכאולוגיה באוניברסיטת בר-אילן

## קישורים חיצוניים

אינגבורג
אינגבורג
אינגבורג
אינגבורג
קטגוריה:ישראל: חברות שהוקמו ב-1995
יואב לויטס הלוי

**יואב לויטס הלוי** (31 בדצמבר 1939 - 15 באוקטובר 2019) היה סופר ומתרגם ישראלי.
## ביוגרפיה
יואב לויטס הלוי נולד בקיבוץ בית זרע להוריו חנה ובנימין הלוי, ממייסדי הקיבוץ. אביו היה סופר ומשורר. לויטס הלוי למד ספרות עברית ואנגלית באוניברסיטה העברית בירושלים. לאחר מכן נסע לשווייץ ללמוד תרגום. הוא סיים שלוש שנים בבית הספר לתרגום של אוניברסיטת ז'נבה, קיבל תואר מתרגם מקצועי, ובזכות מלגה שקיבל למד עוד חצי שנה במכון סרוואנטס בספרד. לאחר מכן חזר לקיבוצו, בית זרע, בו חי עד יום מותו. פרסם שישה ספרים פרי עטו. עסק בתרגום מאנגלית, ספרדית וצרפתית. תרגם לעברית בחייו כ-70 ספרים, רובם מהשפה האנגלית.

הובא למנוחות בקיבוצו בית זרע.

## ספריו
***אחר צהרים בהיר**. סיפורים. 1972. הוצאת אגודת הסופרים העברים בישראל.
***פיטקרן**. תשל"ז. הוצאת שוקן.
***מכתבים מבית הכלא**. 1980. הוצאת ספרית פועלים.
***הסיפור של להבה**. 1991. הוצאת הקיבוץ המאוחד.
***כופר נפש**. 1995. הוצאת ספרית מעריב.
***החתול שלי מופיע בפעם השמינית: אוטוביוגרפיה חלקית**. 2011. הוצאת ספרית פועלים.

## מתרגומיו
* **על המין - מה תספר לילדיך?** מאת אדי סוויסדורף. תשכ"ז. הוצאת ספרית פועלים.
* **הסיפור העצוב שלא ייאמן על ארנדירה התמה וסבתה האכזרית**. מאת גבריאל גארסיה מארקס. 1980. הוצאת שוקן.
* **הג'ונגל**. מאת אפטון סינקלר. 1987. זמורה ביתן.
* **מותו של ארטמיו קרוס**. מאת קרלוס פואנטס, 1988, הוצאת הקיבוץ המאוחד ב-1988
* **מעשים של אמונה**. מאת אריך סגל. 1992. ספרית מעריב.
* **הצדיקים בסתר: ספר חסידי אומות העולם**. מאת אריק סילבר. 1992. הוצאת עידנים.
* **נוף מצויר בתה**. מאת מילוראד פאביץ'. 1993. ספרית מעריב.
* **פרסים**. מאת אריך סגל. 1995. ספרית מעריב.
* **המרדף אחר סזאן**. מאת פיטר מייל. 1997. הוצאת א. ניר.
* **אקס ליבריס - וידויים של קוראת מצויה**. מאת אן פדימן. 2006. בשיתוף רוני אמיר. הוצאת אחוזת בית.

## לקריאה נוספת
* כפרי, יהודית. **מותחן רב קולי**, עיתון 77, גל' 185, יוני 1995. (על "כופר נפש").
* גיטה אבינור, סופרים ומשוררים (על "לא לה"), **בצל הזכרונות: מאמרים בביקורת הספרות**, מפעל סופרי חיפה, 1975.

## קישורים חיצוניים
* 
* 
* 

## הערות שוליים

קטגוריה:מתרגמים לעברית
קטגוריה:מתרגמים ישראלים
קטגוריה:סופרים ישראלים
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת ז'נבה
קטגוריה:אנשי הקיבוץ: אמנים
קטגוריה:בית זרע: אישים
קטגוריה:אישים הקבורים בבית זרע
קטגוריה:ישראלים שנולדו ב-1939
קטגוריה:ישראלים שנפטרו ב-2019
קטגוריה:מתרגמי ויקטור הוגו
פסגת ברוגייר

ממוזער|מפת רכס סנטינל
**פסגת ברוגייר** (בצרפתית: **Vrah Bruguière**) נמצאת באנטארקטיקה, פסגה טרשית חדה בגובה 2,300 מטרים, סמוך לקצה קו הרכס הצדדי בפסגה העיקרית של רכס סנטינל הצפוני-מרכזי בהרי אלזוורת'. היא מתנשאת מעל קרחון רומיאנה לדרום-מזרח וקרחון דליו לצפון-מערב.

הפסגה קרויה על שם הזואולוג הצרפתי ז'אן-גיום ברוגייר (1750 - 1798), שהפליג עם איב-ז'וזף דה קרגלן דה טרמרק אל איי קרגלן בשנת 1722, המדען הראשון אחרי אדמונד האלי שביקר במחוז אנטארקטיקה.

## מיקום
ההר נמצא 6.44 ק"מ צפונית-מזרחית להר ג'ובינטו, 1.4 ק"מ צפונית מזרחית לפסגת אניטסה, 6.83 ק"מ מערבית להר ג'מפר, 4.58 ק"מ צפונית-צפון-מערבית לפסגת ורסיניקיה ו-5.95 ק"מ צפונית-מזרחית לפסגת אוונס. מיפוי ארצות הברית ב-1961 וב-1988.

## מפות
* Vinson Massif – מפה טופוגרפית בקנה מידה 1:250,000. רסטון, וירג'יניה ארצות הברית
* Antarctic Digital Database (ADD) – מפה טופוגרפית בקנה מידה 1,250,000 של אנטארקטיקה. הוועדה המדעית לחקר אנטארקטיקה (SCAR). מאז 1993, מעודכנת בקביעות.

קטגוריה:אנטארקטיקה: רכסי הרים
יחסי לוקסמבורג–רוסיה

**יחסי לוקסמבורג–רוסיה** הם היחסים הדיפלומטיים הרשמיים שבין **[[לוקסמבורג|הדוכסות הגדולה של לוקסמבורג]]** לבין **[[רוסיה|הפדרציה הרוסית]]**. שתי המדינות חברות מלאות בארגון לביטחון ולשיתוף פעולה באירופה.

## היסטוריה
מאז 1982 קיימת בלוקסמבורג כנסייה רוסית אורתודוקסית. במפקד האוכלוסין הלוקסמבורגי של 2008 זיהו עצמם 943 אנשים כרוסים.

נשיא רוסיה הראשון בהיסטוריה שביקר בלוקסמבורג היה ולדימיר פוטין שביקר בה ביקור בזק רשמי שהחל ונגמר באותו יום - 24 במאי 2007.

במהלך מלחמת גאורגיה–רוסיה ב-2008 טענה לוקסמבורג כי רוסיה הפרה את החלטה 1808 של מועצת הביטחון של האו"ם, אותה ההחלטה שרוסיה הצביעה לה בעד רק מספר חודשים קודם. הביקורת הלוקסמבורגית על רוסיה גברה במיוחד לאחר ההכרה באבחזיה ובדרום אוסטיה.

## ייצוג
* לוקסמבורג מיוצגת ברוסיה בדרג השגרירות באמצעות שגרירות רשמית שהיא מחזיקה במוסקבה, בירת המדינה. לוקסמבורג מיוצגת ברוסיה גם בדרג הקונסולרי באמצעות 4 קונסוליות שהיא מחזיקה בערים: סנט פטרבורג, צ'רפובץ, מגניטוגורסק, ויקטרינבורג.
* רוסיה מיוצגת בלוקסמבורג בדרג השגרירות באמצעות שגרירות רשמית שהיא מחזיקה בלוקסמבורג העיר.

## קישורים חיצוניים
* Embassy of the Grand Duchy of Luxembourg in Moscow
* Embassy of the Russian Federation in Luxembourg

## הערות שוליים

קטגוריה:ערכים ללא קטגוריות פיזיות - יחסי חוץ
סימון דוידסון

**סימון דוידסון** (נולד ב-14 במאי 1970) הוא חבר הכנסת מטעם מפלגת "יש עתיד" וסגן יו"ר הכנסת. קודם לכן, כיהן כיושב ראש איגוד השחייה בישראל ובעברו היה מורה ומחנך, שחיין מצטיין ומאמן שחייה בכיר.

## ביוגרפיה
דוידסון נולד בווילנה שבליטא הסובייטית, בנם של ארנס, רופא מרדים, ושל פולינה, רופאת ילדים. ב-1972 עלתה המשפחה לישראל והתגוררה בצפת ולאחר מכן התיישבה בנתניה, שם גדל. ב-1977 החל לשחות במועדון השחייה הפועל נתניה בהדרכת שמריהו נאבל. כשחיין הוא זכה במדליות רבות באליפויות ישראל לנוער. ב-1988 התגייס לחיל האוויר ושירת בטייסת 101 כחמש של מטוסי F-16. לאחר השחרור, עבד כמדריך שחייה ולאחר מכן כמאמן הנבחרת הצעירה בהפועל נתניה. ב-1994 החל את לימודיו בחינוך ב. ב-1996 החל לעבוד כמאמן בקבוצת השחייה של בני הרצליה, תחילה כמאמן הנבחרת הצעירה וב-1997 קיבל לידיו את תפקיד הניהול המקצועי והמאמן הראשי של בני הרצליה. בין השנים 2000–2006, אימן את נבחרות ישראל מגילאי קדטים עד גילאי בוגרים, כשב-2005 היה המאמן הראשי של נבחרת ישראל ל. תחת ניהולו זכתה קבוצת בני הרצליה בתואר אלופת הנוער ואלופת הנשים לבוגרות. בין שחייניו הבולטים נמנים ערן זוסמן, קרן זיבנר, מונה מירון, סיגל סימסולו ורותם פלד.

בשנת 2006 פרש מאימון שחייה ועבר לעסקים. הוא הקים את מועדון הספורט "קולג'ים" בנתניה.

בשנת 1992 הקים דוידסון בית ספר לשחייה פרטי בבריכת אביחיל בשם "דולפין". בשנת 2006 הקים גוף שחייה תחרותי בשם הפועל דולפין נתניה שמהר מאוד הפך לאחד מגופי השחייה הגדולים והמובילים בישראל. בשנת 2012 זכה מועדון השחייה הפועל דולפין נתניה בתואר אלוף המדינה לבוגרים ולנוער.

בשנת 2012 נבחר דוידסון לוועד המנהל של איגוד השחייה. בין השנים 2012–2016 היה דמות מובילה בהנהגת איגוד השחייה, וביוני 2016 נבחר לשמש יושב ראש איגוד השחייה. מספטמבר אותה שנה, החל לכהן כחבר בהנהלת הוועד האולימפי בישראל. הוא פרש מהתפקידים הללו לאחר כניסתו לכנסת ב־2021.

### פוליטיקה
לקראת הבחירות לכנסת העשרים וארבע הוצב דוידסון במקום ה-22 ברשימת יש עתיד לכנסת, ולא נכנס לכנסת לאחר שהמפלגה זכתה בבחירות ב-17 מנדטים. לאחר התפטרות סגן שר החוץ עידן רול באמצעות החוק הנורווגי, הוא הושבע לכנסת ביולי 2021. כיהן כחבר בוועדת החינוך, התרבות והספורט, וועדת החוקה, חוק ומשפט של הכנסת.

לקראת הבחירות לכנסת העשרים וחמש הוצב במקום ה-23 ברשימת יש עתיד לכנסת, ונבחר לכנסת בשנית לאחר שהמפלגה זכתה ב-24 מנדטים.

בכנסת ה-25 עומד בראשות ועדת המשנה לספורט הישראלי. ב-5 במרץ 2025 החל לכהן כסגן יו"ר הכנסת.

דוידסון נשוי לנורית ולהם שלוש בנות. הוא מתגורר ברמת פולג בנתניה.

## קישורים חיצוניים

* סימון דוידסון, באתר ערוץ כנסת

* טוהר חלפון, שחייה: סימון דוידסון – אבי המהפכה, באתר קול השרון 7 ביוני 2016
* 
* ח"כ סימון דוידסון על השימוש בסמים בקרב בני נוער: "זה לא מספיק חשוב לממשלה", באתר ערוץ כנסת, 28 בנובמבר 2023

## הערות שוליים

קטגוריה:יושבי ראש איגוד השחייה בישראל
קטגוריה:מאמני שחייה ישראלים
קטגוריה:שחיינים ישראלים
קטגוריה:פעילי יש עתיד
קטגוריה:ישראלים ילידי ליטא
קטגוריה:בוגרי המכללה האקדמית בווינגייט
קטגוריה:חברי הכנסת העשרים וארבע
קטגוריה:חברי הכנסת העשרים וארבע: חברי כנסת מכהנים במסגרת החוק הנורווגי
קטגוריה:חברי הכנסת מטעם יש עתיד
קטגוריה:נתניה: חברי הכנסת
קטגוריה:חברי הכנסת העשרים וחמש
קטגוריה:נתניה: אישים
קטגוריה:סגני יושב ראש הכנסת בכנסת העשרים וחמש
קטגוריה:ישראלים שנולדו ב-1970
ג'ורדן מרון

**ג'ורדן מרון** (באנגלית: **Jordan Maron**; נולד ב-10 בפברואר 1992) הוא יוטיובר אמריקאי-יהודי הידוע בעיקר בשם ערוץ היוטיוב שלו **CaptainSparklez**, שערוצו בעיקר מכיל סרטונים בהם הוא משחק מיינקראפט.

## קריירה
מרון עבד בעבר עבור משינימה בע"מ. מרון התחיל את דרכו ביוטיוב עם ערוץ גיימינג של Call of Duty בשם ProsDONTtalkSHIT, שלא היה מתאים למשפחות, לא כמו הערוץ הנוכחי שלו, בו הוא מדבר בשפה פחות בוטה. ב-2010, הוא עבר לערוץ חדש בשם CaptainSparklez, שם הוא מתמקד בעיקר במיינקראפט. הוא היה מוצג ברשימת 30 מתחת ל-30 של פורבס ב-2016. ביוני 2016 הוא התחיל ערוץ בשם Maron Music בו הוא מפרסם מוזיקה אלקטרונית כדי לקדם מפיקי מוזיקה מתחילים. הוא גם מפרסם שם את השירים שלו.

## ביוגרפיה
מרון נולד ב-10 בפברואר 1992 בעיר לוס אנג'לס שבקליפורניה, ארצות הברית. הוריו מעולם לא היו נשואים ונפרדו זמן קצר לאחר לידתו, את רוב חייו גר ביחד עם אימו בעיר סנטה ברברה וביקר מדי כמה שבועות את אביו. כיום הוא גר בלוס אנג'לס.

## קריירת היוטיוב
נכון לאוקטובר 2024, לערוץ היוטיוב שלו "CaptainSparklez" יש מעל ל-11.4 מיליון עוקבים ומעל 4.1 מיליארד צפיות בכל הסרטונים שלו ביחד. הסרטונים בערוץ המרכזי שלו, עוסקים בעיקר במשחק המחשב "Minecraft" בו הוא משחק לרוב ב"Hunger Games", "Ultra Modded Survival" וגם ב"adventure maps". נוסף על כך הוא משחק גם במשחקים נוספים כמו המשחק "Garry's Mod" ובמשחקים אחרים.
מרון התפרסם בעיקר בזכות סרטוני המוזיקה המקוריים שלו ובזכות הפארודיות שהוא עשה לשירים קיימים. בין השירים שהוא פרסם בערוץ שלו ניתן למצוא את: Minecraft Style (פארודיה ל"Gangnam Style" של הזמר הדרום קוריאני PSY), את Fallen Kingdom (פארודיה ל-"Viva La Vida" של קולדפליי), את Take Back The Night, את Find the Pieces ואת Revenge שבינתיים הוא השיר עם הכי הרבה צפיות בערוץ שלו.

במאי 2015, מרון הוציא משחק ל-IOS ול- Android בשם Fortress Fury. את הפרסום למשחק עשה באמצעות ערוץ היוטיוב שלו, ואף שילב מעריצים שלו בניסויי ה"בטא" של המשחק.

מרון מוכר גם פרטי לבוש תחת המותג "CaptainSparklez" בחנות וירטואלית באינטרנט.

למרון ערוצים נוספים, כגון הערוץ הראשון שלו "prosdonttalkshit", אליו העלה סרטונים מהמשחקים Call of Duty ו-Skate 3. הערוץ היה פעיל בשנת 2010, כשהסרטון האחרון הועלה בחודש יולי באותה שנה, שבו מרון מודיע על פתיחת הערוץ החדש - CaptainSparklez. בקיץ 2016 מרון פתח ערוץ מוזיקה הנקרא "Maron Music" שבו הוא מעלה מוזיקה מקורית שלו וגם של אמנים אחרים, ובנוסף הוא מפעיל ערוץ אישי בשם Jordan Maron, בו הוא מעלה בעיקר וידאו בלוגים.

## קישורים חיצוניים

* 

* ערוץ היוטיוב CaptainSparklez
* חנות החולצות הווירטואלית של "CaptainSparklez"
* ערוץ המוזיקה Maron Music
* ערוץ אישי Jordan Maron
* ערוץ Twitch שידור חי CaptainSparklez
* האתר הרשמי של המשחק Fortress Fury

קטגוריה:יוטיוברים אמריקאים
קטגוריה:יוטיוברים יהודים
קטגוריה:יהודים אמריקאים
קטגוריה:אמריקאים שנולדו ב-1992
Katri Helena

"**Katri Helena**" (בעברית: "**קטרי הלנה**") הוא שיר שהוקלט על ידי הזמרת הפינית אוולינה. השיר יצא לאור ב-14 בנובמבר 2017, תחת חסותן של יוניברסל מיוזיק גרופ, ואם-אייזי מיוזיק רקורדס. השיר נכלל באלבומה השני, SOS.

השיר זכה להצלחה רבה בעיקר בפינלנד שם הגיע במצעד הרשמי בשיאו למקום ה-3.

## רקע והוצאה
באמצע שנת 2017, הכריזה אוולינה כי יצאו שלושה שירים שלא יכללו באלבומה 24K. השיר הראשון היה, "Tornado", השני "Kylmii Väreitä", והשלישי היה זה. בסמוך להוצאתו כסינגל נוסף השיר אל הספוטיפיי.

את השיר כמו קודמיה כתבה אוולינה.

## משמעות השיר
השיר יצא כשיר מחווה עבור הזמרת הפינית קטרי הלנה. קטרי הלנה היא אחת מהזמרות המצליחות ביותר בכל הזמנים בפינלנד, כאשר היקף המכירות של אלבומיה, עומדים על למעלה ממיליון עותקים.

בנוסף לכך, היא הקליטה יותר מ-400 שירים, והאלבום הנמכר ביותר שלה הוא: "Anna Mulle Tähtitaivas", אשר מכר יותר מ-100,000 עותקים בפינלנד, מדינה בה חיים רק 5 מיליון תושבים. בשיר חוזרת ואומרת אוולינה כמה פעמים כי קטרי הלנה היא "אגדה".

## מיקומי שיא
עם יציאתו, נכנס היישר אל המקום ה-4 במצעד הפיני.

## קישורים חיצוניים

## הערות שוליים

קטגוריה:שירי אוולינה
קטגוריה:שירים שנכתבו על ידי אוולינה
קטגוריה:שירים על מוזיקאים
Waiting for Tonight

"**Waiting for Tonight**" (בעברית: "**מחכה ללילה**") הוא שיר של הזמרת והשחקנית ג'ניפר לופז, מתוך אלבום הבכורה שלה, *[[On the 6]]*. השיר יצא לאור ב-27 באוקטובר 1999, כסינגל השלישי מתוך האלבום. במקור, השיר הוא חידוש לשירן של להקת הבנות 3rd Party.

בין היתר מכונה השיר כ"שיר המילניום", כיוון שיצא בסמוך התחלפותן של המאה ה-20 למאה ה-21, ונוגן ללא הרף באותן תקופות. השיר זכה להצלחה עולמית ואף הועמד בשנת 2000, בטקס פרס גראמי ה-42, בקטגוריית – "הקלטת הדאנס הטובה ביותר".

השיר הגיע למקום השמיני במצעד הבילבורד הוט 100, החמישי במצעד הסינגלים הבריטי, הראשון במצעד שירי הדאנס קלאב, והשני במצעד שבקנדה.

## רקע וכתיבה
השיר נכתב על ידי מריה כריסטנסן, מייקל גארבין ופיל טאמפל, והופק על ידי ריק וייק וריצ'י ג'ונס. את השיר הוציאה לופז כסינגל שלישי לאחר שחלפו שלושה חודשים מצאתו של אלבום הבכורה שלה, *On the 6*. השיר הופק לראשונה על ידי ג'ניפר לופז עצמה, קורי רוני וריק וייק, אך ג'ניפר טענה כי את הגרסה הזו היא "שנאה", ואך הוסיפה כי "אני לעולם לא רוצה לשמוע את זה שוב, זה מחריד ונוראי". לאחר מכן הוחלט כי את השיר יפיקו מחדש, ורק לאחר מכן הוא יצא כסינגל.

מבקרי המוזיקה שבחו את לופז רבות על השיר, וחלקם אף טענו כי הוא הטוב ביותר שלה, עד היום. בנוסף לכך, גם את הווידאו קליפ הנלווה שיצא לשיר שבחו מבקרי המוזיקה, ואף הזכירו את התייחסותה של לופז אל באג 2000.

## וידאו קליפ
הווידאו קליפ הנלווה בוים וצולם על ידי פרנסיס לורנס, והוא צולם בלוס אנג'לס, בין היתר בארבורטום (הגן היערני) של לוס אנג'לס.

בקליפ נראית לופז כשהיא חוגגת לקראת בואה של שנת 2000 בבריכה, במעיינות ובמקורות מים נוספים. היא רוקדת במסיבה בג'ונגל על רקע מופע לייזר ירוק. ישנה סצנה בה לופז מכוסה בנצנצים, וכמו בכל הקליפ, אור ירוק מאיר עליה. לבסוף, כשהשניות מ-1999 ל-2000 עוברות, כל האורות בעולם כבים (התייחסות לבאג 2000), המוזיקה נעצרת, כולם עומדים דום, ולאחר כמה שניות הכל מתעדכן מחדש ולוח ענק מציג את שנת 2000. בשל כך, הייתה התייחסות נוספת לבאג 2000.

נכון ל-9 ביוני 2020, מונה הצפיות של הקליפ עומד על כ-65 מיליון צפיות, למרות שהועלה לערוץ ה-*[[Vevo]]* של לופז, 10 שנים לאחר צאתו המקורית.

## מיקומי שיא
השיר זכה להצלחה עולמית והגיע בשיאו למקום השמיני במצעד הבילבורד הוט 100.

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 1997
קטגוריה:סינגלים מ-1999
קטגוריה:שירי ג'ניפר לופז
קטגוריה:שירים באנגלית
קטגוריה:שירים שהופקו על ידי ריק וייק
קטגוריה:וידאו קליפים שבוימו על ידי אלן סמית'י
קטגוריה:וידאו קליפים שבוימו על ידי פרנסיס לורנס
קטגוריה:שירים על לילות
קטגוריה:שירים על מיניות
קטגוריה:שירי דאנס-פופ
קטגוריה:שירי מוזיקת האוס אמריקאיים
קטגוריה:שירי פלטינה בארצות הברית
קטגוריה:סינגלים בהוצאת אפיק רקורדס
כרוון (סוג)

**כרוון** (שם מדעי: *Burhinus*) הוא סוג של עופות ממשפחת הכרווניים שבסדרת החופמאים.

הכרוון חי באזורים פתוחים ואף יבשים, בניגוד לשאר בני הסדרה. הוא בעל עיניים גדולות, צהובות ורגליים ארוכות ומקור קצר. הם חיים בכל היבשות למעט אנטארקטיקה, אך מעדיפים אזורים טרופיים, ומצויים יותר בעולם הישן מאשר מבאמריקה. מין אחד חי בישראל - כרוון מצוי או כרוון אירופי.

הכרוונים רצים על פני הקרקע ומחפשים חסרי חוליות קטנים למאכל. המינים הגדולים יאכלו גם בעלי חוליות קטנים.

## מינים
* כרוון מצוי (*burhinus oedicnemus*)
* כרוון סנגלי (*burhinus senegalensis*)
* כרוון המים (*burhinus vermiculatus*)
* כרוון הסבך (*Burhinus grallarius*)
* כרוון דו-פסים (*Burhinus bistriatus*)
* כרוון פרואני (*Burhinus superciliaris*)
* כרוון הכף (*Burhinus capensis*)
* כרוון הודי (*Burhinus indicus*)

## קישורים חיצוניים

קטגוריה:בעלי חיים שתוארו ב-1811
קטגוריה:טקסונים שתוארו בידי ג'ון קרל וילהלם יליגר
קטגוריה:כרווניים